**Lövői Közös Önkormányzati Hivatal 2021. évi beszámolója**

A Lövői Közös Önkormányzati Hivatal a helyi önkormányzatok gazdálkodásának végrehajtó szerve, önállóan gazdálkodó költségvetési szerv.

Az ellátandó közszolgáltatási feladatok körét elsősorban a helyi önkormányzatokról szóló

 törvényben szabályozottak határozzák meg.

A hivatal gazdálkodásával kapcsolatos szabályokat a mindenkor hatályos szabályzatok, utasítások tartalmazzák.

A hivatal gazdálkodásához a képviselő-testület biztosítja, illetve bocsájtja

rendelkezésre a feladat végzéséhez szükséges pénzeszközt a kapott normatívák alapján.

Lövő Község Önkormányzata éves költségvetési rendelete foglalja magába a közös hivatal költségvetési előirányzatait, e kereteken belül gazdálkodik az ÁH Tv-ben, a végrehajtására kiadott

kormányrendeletben, az önkormányzati törvényben meghatározott bevételek mellett, a fenntartók döntéseiben foglaltak szerint.

A hivatal a létszám és személyi juttatások előirányzatával a létszám és illetmény előirányzat keretei között önállóan gazdálkodik.

A hivatal átlagos létszáma 7 fő köztisztviselő, 6 fő teljes munkaidőben, 1 fő részfoglalkoztatással, 6 órában foglalkoztatott.

Fizikai státusz nincs.

A közös hivatal alapvető feladata az államigazgatási ügyek ellátása, az államigazgatási

ügyek döntésre való szakszerű előkészítésével, végrehajtásával kapcsolatos feladatok, az önkormányzati ügyek törvényes ellátása.

A közös hivatal dolgozói heti 40/36 órás munkarendben dolgoznak.

A köztisztviselői állományból 1 fő mérlegképes könyvelői végzettséggel, valamint regisztrációval rendelkezik, 6 fő felsőoktatásbnan szerzett alapdiplomával rendelkezve látja el feladatait.

2021. évben 2 dolgozónk tette le sikeresen a köztisztviselői szakvizsgát, 1 fő anyakönyvi szakvizsgát.

A továbbképzési programokon rendszeresen részt veszünk, ütemterv szerint.

A továbbképzések általában térítésmentesek, de vannak fizetős szakmai képzések is.

Az ajánlott szakmai előadásokon a hatályos jogszabályváltozásokból eredően szervezett

továbbképzéseken az adott ügyintézők a téma fontosságának mérlegelése után esetenként részt vesznek.

**Az intézmény 2021. évi eredeti költségvetési**

**a.) Kiadási főösszege : 52 088 129,- Ft**

**b.)Bevételi főösszege: 52 088 129,- Ft volt.**

 A gazdasági év folyamán előirányzati főösszegek nem módosultak, a bevételi és kiadási rovatok közötti átcsoportosításra azonban néhány esetben szükség volt.

A köztisztviselői besorolásoknál azonos az illetménykiegészítés valamint az eltérítés százaléka.

Teljesítményértékeléstől függő mérlegelési jogkör lehetőségével nem éltünk a besorolásnál.

A béren kívüli juttatások alkalmazásaként továbbra is élünk a Cafetéria rendszer lehetőségével melyet tervezésünknek megfelelően a gyakorlatban alkalmazunk.

A juttatások választhatósága a dolgozók felé felajánlásra került még a költségvetési év kezdetén a behatárolt kereten belül, mely összegszerüleg költségvetési rendeletünkben szerepel.

 Dologi kiadásaink is fedezték a tervezett szintet.

Kiadásaink összességében 97,97 %-ra teljesültek az előirányzotthoz viszonyítva.

Gazdálkodásunkban ügyeltünk az év folyamán a gazdaságos és hatékony működésre.

Nagy odafigyeléssel végeztük a dologi működésre biztosított költségvetési előirányzat felhasználását.

Felhalmozási kiadásra nem terveztünk.

Kivonatosan ismertetem 2021. évi gazdálkodásunkat:

**Folyó működési kiadásaink jogcímenkénti alakulása:**

 Ft

|  |  |  |
| --- | --- | --- |
|  | **2020.** | **2021.** |
| Személyi juttatás |

|  |
| --- |
| 36 642 264 |

 | 40 628 849 |
| Munkaadót terhelő járulék |

|  |
| --- |
| 5 965 994 |

 | 6 121 324 |
| Dologi egyéb folyó kiadás |

|  |
| --- |
|  3 553 185 |

 | 4 281 172 |
| Felhalmozási kiadás |

|  |
| --- |
| - |

 | -  |
| Egyéb működési célú kiadások |

|  |
| --- |
| - |

 | - |

**Összesen 46 161 543 51 031 345**

2021. évben a közös hivatal egyik gazdálkodási munkatársa nyugdíjba vonult. Helyére 6 órában foglalkoztatott munkavállalót alkalmazunk magasabb iskolai végzettséggel, besorolási bére magasabb, mint elődjéé.

Dologi kiadásaink vonatkozásában ügyelünk a gazdaságosságra, körültekintően végezzük az irodaszerek, minden irodai célt szolgáló készlet, egyéb információhordozók beszerzéseit, előfizetési kiadásait, a sokszorosítási feladatokkal összefüggő anyagok beszerzéseivel kapcsolatos

kiadásokat.

Az állandóan változó szakmai környezet gyakori szabályzat módosításokra készeríti a hivatalt, az önkormányzatok és azok intézményeit. A szabályzatok frissítését külső vállalkozó végzi, a költségvetésben jelentős kiadási tétel jelent. Az egyre emelkedő fogyasztói árak hatása sem kerülheti el költségvetésünket.

Ennek ellenére a tervezett szintet tudtuk tartani.

A Hivatal pénzellátását fenntartó önkormányzat a vállalt előirányzattal azonosan optimális időben biztosította, így a gazdálkodás finanszírozott volt, kötelezettségeinket folyamatosan tudtuk teljesíteni.

**Az intézmény éves záró pénzkészlete:**

A nyitó pénzkészlet 1 464 607,- Ft volt, 1 024 396,- Ft záró pénzkészlet képződött.

A hivatali szakszerű ügyintézéshez optimális feltételek úgy személyi mint tárgyi vonatkozásban

megfelelőek.

Pénzforgalmi egyensúlyunk folyamatos volt az év folyamán.

Befektetett és forgóeszközeink aránya jelentős eltolódást mutat a forgóeszközök felé.

Tárgyidőszakban kötelezettség nem terheli mérlegünket.

Az intézménynek finanszírozási problémái az év folyamán nem voltak, kötelezettségeinket

folyamatosan tudtuk kezelni.

Ez a pénzügyi helyzet az optimális időben történő pénzellátásnak tudható be.

Az intézmény gazdálkodásáról a beszámolóhoz csatolt 8 darab melléklet ad részletes tájékoztatást.

Ennyiben kívántam éves gazdálkodásunkat ismertetni.

Lövő, 2022. május 19.

 Lukács Antal Györgyné

 jegyző